钦定古今图书集成/明伦汇编/闺媛典/第220卷 > 戴恩妻徐氏〈萧氏附〉
## 钦定古今图书集成/明伦汇编/闺媛典/第220卷 > 戴恩妻徐氏〈萧氏附〉

按《高邮州志》：徐氏，戴恩妻。恩亡，徐年二十四，妾萧年
二十方孕。徐曰：“汝㝃后当适人，但遗孤于我，以全戴
嗣。”萧云：“我或无子，犹当奉事终身，况将有子乎？”后果
生子。名卿妻妾同心抚恤，历饥寒困苦，而节操愈励。
名卿成立，略能备衣食以养二母。徐年八十一，萧年
八十四终。